Diari Oficial de la Generalitat Valenciana


Sumari del DOGV 3123, del 17-11-1997 (1997/3276)

Bases específiques de la convocatòria, a temps parcial, de dues places de psicòleg.
-----------------------------------------------------------------------------------

### Dades del document

Número de DOGV
:   3123

Data del DOGV
:   17-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3276


Data del document
:   27-10-1997

Organisme emissor
:   Ajuntament d'Ibi

Tipus de document
:   Anunci

Correcció d'errades

 Descriptors 

:   * Ibi
    * administració local
    * psicologia
    * concurs administratiu

Bases específiques de la convocatòria, a temps parcial, de dues places de psicòleg. [97/M3276]
  
Bases específiques de la convocatòria per a la contractació laboral indefinida, a temps parcial, de dues places de psicòleg, vacants en la plantilla de personal laboral d'aquesta corporació.
  
Primera. Objecte i característiques
  
Constitueix l'objecte de la convocatòria la contractació, amb caràcter indefinit i a temps parcial (dos terços de la jornada normal), de dues places de psicòleg vacants en la plantilla de personal laboral d'aquesta corporació, amb les següents característiques:
  
a) Titulació exigida: llicenciatura en Psicologia.
  
b) Edat màxima: aquella en què falten menys de 15 anys per a la jubilació forçosa per edat, excepte que l'excés es compense amb cotitzacions per un període igual o superior a la diferència, circumstància que haurà d'acreditar-se documentalment junt amb la instància que es presente.
  
c) Sistema selectiu: concurs oposició.
  
d) Drets d'examen: 3.000 pessetes.
  
e) Categoria del tribunal: primera.
  
f) Període de prova: tres mesos.
  
Segona. Anuncis
  
Anunciada la convocatòria, literalment o en extracte, en el Butlletí Oficial de la Província, Diari Oficial de la Generalitat Valenciana i Boletín Oficial del Estado, la resta d'anuncis es publicarà, exclusivament, en el Butlletí Oficial de la Província i al tauler d'anuncis de l'Ajuntament.
  
Tercera. Fase de concurs
  
1. Serveis prestats: es valoraran a raó de 0'02 punts per mes o fracció, els prestats en el mateix grup de funcionaris o categoria laboral a què corresponguen les places convocades, fins a un màxim d'1 punt.
  
2. Titulacions, diplomes i cursos: es valoraran exclusivament aquells que tinguen relació amb els serveis que corresponguen als gabinets psicopedagògics escolars i hauran de ser acreditats documentalment i expedits per centres reconeguts oficialment. Les puntuacions a concedir no excediran de 3 punts, d'acord amb el següent barem:
  
- Doctor en Psicologia: 0'5o punts.
  
- Cursos de 100 o més hores: 0'25 punts.
  
- Cursos de 50 o més hores: 0'12 punts.
  
- Cursos de més de 25 hores: 0'06 punts.
  
3. Coneixements de valencià: solament es valoraran els indicats en la base 9.2.3 de les generals que regeixen la convocatòria fins a un màxim de 2 punts, d'acord amb el següent barem:
  
- Coneixement oral: 0'50 punts.
  
- Coneixement de grau elemental: 1 punt.
  
- Coneixement de grau mitjà: 1'50 punts.
  
- Coneixement de grau superior: 2 punts.
  
4. Experiència: es valorarà el fet d'haver realitzat funcions similars a les que s'hagen d'exercir, fins a un màxim de 2 punts.
  
Quarta. Fase d'oposició
  
1. Primer exercici. Obligatori i no eliminatori: consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
2. Segon exercici. Obligatori i eliminatori: realització per escrit, durant un període màxim d'una hora, d'un test de 50 preguntes, amb quatre respostes alternatives i una sola correcta, sobre el temari annex de matèries comunes. Els aspirants hauran de respondre expressament un nombre mínim de 40 preguntes, i es penalitzaran les errònies amb un terç del valor de les contestacions correctes.
  
3. Tercer exercici. Obligatori i eliminatori: desenvolupar per escrit, durant un període màxim de tres hores, dos temes extrets a l'atzar del temari annex de matèries específiques.
  
4. Quart exercici. Obligatori i eliminatori: resoldre, durant un període màxim de dues hores, dos supòsits pràctics relacionats amb el lloc de treball a exercir. En el desenvolupament d'aquesta prova els aspirants podran fer ús dels textos legals o llibres de consulta que estimen oportuns.
  
Cinquena. Tribunal qualificador
  
Sense perjudici de la composició disposada en la base sisena de les generals que regeixen la convocatòria, formaran part d'aquest, amb veu i vot, un representant de cadascuna de les organitzacions sindicals amb implantació en l'Ajuntament i un representant de cadascun dels grups polítics municipals.
  
Sisena. Condicions generals
  
En tot el que no disposen les presents bases específiques, seran d'aplicació les normes contingudes en les bases generals aprovades pel Ple de la corporació el 16 de desembre de 1993, modificades parcialment per acord posterior de 27 de novembre de 1995, i publicades en el Butlletí Oficial de la Província de 18 de gener de 1994 i 30 de desembre de 1995 i Diari Oficial de la Generalitat Valenciana de 21 de gener de 1994 i 31 de gener de 1996.
  
Setena
  
Les instàncies es presentaran en el model oficial facilitat per l'Ajuntament.
  
ANNEX
  
Programa temari
  
A) Matèries comunes.
  
Tema 1. La Constitució espanyola de 1978. Estructura i principis fonamentals, drets i deures. El Tribunal Constitucional. La Corona.
  
Tema 2. Las Corts Generals. Composició, atribucions i funcionament. Elaboració de les lleis. Les lleis estatals i autonòmiques.
  
Tema 3. El govern i l'administració. Relacions entre el govern i les Corts Generals. El poder judicial.
  
Tema 4. Organització territorial de l'estat. Les comunitats autònomes. Distribució de competències. L'administració de l'estat: organització central.
  
Tema 5. L'Estatut d'Autonomia de la Comunitat Valenciana. Estructura i principis fonamentals. Les competències de la Generalitat Valenciana.
  
Tema 6. Institucions de la Generalitat Valenciana. Les Corts. El president. El Consell. Organització de l'administració pública de la Generalitat Valenciana.
  
Tema 7. L'administració local en la Constitució de 1978. L'organització municipal. Òrgans bàsics. Òrgans complementaris. L'Estatut dels Membres de les Corporacions Locals.
  
Tema 8. Personal al servei de les entitats locals. Personal laboral. Oferta pública d'ocupació. Selecció de personal. Drets i deures. Règim disciplinari.
  
Tema 9. L'acte administratiu. Eficàcia, executivitat i suspensió dels actes administratius. L'acte presumpte. Invalidesa de l'acte administratiu.
  
Tema 10. El procediment administratiu. Les fases del procediment. Responsabilitat de l'administració.
  
B) Matèries específiques.
  
Tema 1. La psicologia com a disciplina científica. Bases epistemològiques de la psicologia científica. La psicologia com a ciència. L'objecte d'estudi de la psicologia. Principals àmbits disciplinaris de la psicologia. Investigació bàsica i investigació aplicada en psicologia.
  
Tema 2. Psicologia de la percepció i de l'atenció. Sensació i percepció. Processos perceptius. Modalitats perceptives. Alguns desenvolupaments recents. L'atenció: teories i models.
  
Tema 3. Processos d'aprenentatge: condicionament, aprenentatge per observació. Aprenentatges superiors. El processament de la informació, el paper de l'atenció i la memòria. Les habilitats metacognitives.
  
Tema 4. Psicologia de la motivació. Delimitació conceptual. Investigació sobre els motius de la conducta humana. Els processos motivacionals.
  
Tema 5. Psicologia de l'emoció. Delimitació conceptual. Principals teories de l'emoció. Emoció, cognició i conducta.
  
Tema 6. Psicologia de la memòria. Delimitació conceptual. Principals desenvolupaments teòrics. Tipus de memòria i les seues principals característiques: memòries sensorials, memòria a curt i llarg termini. Límits de la memòria.
  
Tema 7. Psicologia del pensament. Delimitació del concepte. Models teòrics. La representació del coneixement. Les proposicions. Categorització i conceptes. Solució de problemes. Psicologia del raonament (deductiu, inductiu). Pensament creatiu.
  
Tema 8. La construcció de la intel·ligència i de la personalitat en la interacció social: el paper dels companys en l'experiència educativa i en l'aprenentatge.
  
Tema 9. La psicologia de la personalitat. Delimitació conceptual. L'anàlisi dimensional o disposicional de la personalitat. L'anàlisi processal. Psicologia individual de la personalitat. La construcció social de la personalitat. Principals perspectives recents de la psicologia de la personalitat.
  
Tema 10. Conducta anormal i psicopatologies. Delimitació conceptual de conducta anormal i de psicopatologia. Sistemes classificadors. Depressió. Esquizofrènia. Psicopatia. Altres síndromes.
  
Tema 11. Avaluació psicològica mitjançant tests mentals. Concepte de test mental. Principals tipologies dels tests. Fiabilitat, validesa, tipificació, administració i usos dels tests. Possibilitats i limitacions.
  
Tema 12. Desenvolupament cognitiu intel·lectual humà: caracterització. Desenvolupament lingüístic: caracterització, Desenvolupament sexual: caracterització.
  
Tema 13. Problemàtiques específiques i psicopedagògiques: el món de la infantesa i l'adolescència. Maduresa i vellesa. La marginació social.
  
Tema 14. Socialització i aprenentatge. L'escola com a institució socialitzadora: la transmissió en aquesta de pautes socials i valors. Tradició i patrimoni cultural en la transmissió educativa.
  
Tema 15. El paper de la família en l'educació. Col·laboració de professors i pares en les distintes etapes educatives, principalment en l'Educació Infantil. Modes de treball amb els pares.
  
Tema 16. Avaluació i diagnòstic psicològic: àrea aptitudinal; àrea personalitat; àrea de motivació i interés; àrea actituds.
  
Tema 17. Relació de teoria i pràctica en l'educació. La investigació educativa. El professor com a investigador de la seua pròpia pràctica. Principis i mètodes de la investigació en la acció.
  
Tema 18. El treball cooperatiu i la interacció social. Tècniques d'anàlisi i dinamització grupal.
  
Tema 19. Dinàmica de grup classe. L'adaptació al medi escolar. Negociació de rols en l'aula.
  
Tema 20. El procés d'ensenyament i aprenentatge com a procés de construcció i d'interacció: elements interpersonals i elements didàctics. El paper mediador del professor.
  
Tema 21. La tutoria com a element de la funció docent. Funcions del tutor en Primària i en Secundària. Aportacions de la Psicologia i de les Ciències de l'Educació al desenvolupament d'aquestes funcions.
  
Tema 22. Anàlisi sistèmica de la institució escolar. L'escola com a sistema d'interaccions. L'enfocament sistèmic en la intervenció psicopedagògica: programes d'intervenció global.
  
Tema 23. Principis didàctics en el procés d'ensenyament i aprenentatge. Aprenentatge significatiu. El paper de les capacitats i coneixements previs. La personalització dels processos d'ensenyament-aprenentatge.
  
Tema 24. L'aprenentatge escolar des de les perspectives de: solució de problemes, el desenvolupament humà, les diferències individuals i conceptual-cultural.
  
Tema 25. L'orientació com a activitat educativa. Principis bàsics comuns als distints models d'orientació educativa. Les seues tècniques més utilitzades.
  
Tema 26. El rendiment escolar. Factors i variables significatives associades. Teories explicatives.
  
Tema 27. Avaluació psicopedagògica: avaluació de la capacitat intel·lectual de les aptituds bàsiques i d'altres característiques personals relacionades amb l'aprenentatge, instruments i tècniques d'aquesta avaluació.
  
Tema 28. Avaluació del procés d'ensenyament: avaluació dels projectes curriculars de la programació dels materials curriculars de les activitats educatives de l'organització escolar.
  
Tema 29. Avaluació de l'aprenentatge, avaluació dels processos i dels resultats de l'aprenentatge en els alumnes. Avaluació de la competència curricular.
  
Tema 30. Sistema educatiu espanyol: estructura segons nivells d'ensenyament i tipus de certificacions. Competències autonòmiques en educació a la Comunitat Valenciana.
  
Tema 31. Intervenció psicoeducativa i diferències individuals en capacitat. Problemàtica del tractament de les diferències segons el ritme i nivell d'aprenentatge.
  
Tema 32. Experimentació i innovació educativa. Problemes i estratègies en la introducció i difusió d'innovacions educatives en l'escola.
  
Tema 33. Educació per a la igualtat. Educació no discriminatòria. Eliminació de prejudicis sexistes i racistes en l'escola.
  
Tema 34. Educació sexual i educació per a la salut. Prevenció de les drogodependències.
  
Tema 35. El desenvolupament en l'edat de l'Educació Infantil (I): desenvolupament social, motor i afectiu, implicacions educatives.
  
Tema 36. El desenvolupament en l'edat de l'Educació Infantil (II): llenguatge i comunicació. El pensament perceptor-motor. Implicacions educatives.
  
Tema 37. El desenvolupament en l'edat de l'Educació Primària (I): desenvolupament social, moral i afectiu, implicacions educatives.
  
Tema 38 El desenvolupament en l'edat de l'Educació Primària (II): llenguatge i comunicació, el pensament concret, implicacions educatives.
  
Tema 39. Aspectes de la diversitat de condicions personals dels alumnes rellevants per a l'educació i l'aprenentatge: aptituds, motivació, estils cognitius, altres diferències individuals.
  
Tema 40. L'enfocament preventiu dels problemes escolars i d'aprenentatge. Grups de risc i recursos compensatoris.
  
Tema 41. Diferents ritmes d'aprenentatge. Alumnes lents a aprendre. Intervenció educativa.
  
Tema 42. L'educació especial: del model del dèficit al de necessitats educatives especials. Principis generals de la intervenció educativa en aquestes necessitats.
  
Tema 43. Programes d'ensenyar a pensar, d'aprendre a aprendre: principis comuns i panorama general.
  
Tema 44. Dificultats i problemes en l'adquisició del llenguatge parlat i escrit, intervenció educativa.
  
Tema 45. Dificultats i problemes en els aspectes matemàtics bàsics i en les operacions elementals de càlcul: intervenció educativa.
  
Tema 46. Els alumnes amb disfuncions o dèficits motors. Barreres d'accés al currículum. Criteris per a l'adaptació curricular. Sistemes de comunicació alternatives.
  
Tema 47. El procés de prendre decisions: com s'aprén i com s'ensenya.
  
Tema 48. L'orientació professional i els processos de presa de decisió vocacional. Maduresa vocacional, autoconeixement i elecció d'estudis i professions.
  
Tema 49. Bilingüisme: aspectes socioculturals, psicològics i d'intervenció educativa.
  
Tema 50. Funcions del psicopedagog en els gabinets psicopedagògics municipals. Metodologia psicopedagògica aplicable en els gabinets psicopedagògics.
  
Tema 51. Recursos i tècniques en la intervenció psicopedagògica en centres d'atenció especialitzada.
  
Tema 52. Mostreig: població, enquestes. Disseny d'enquestes. Extensió de les enquestes. Error relatiu.
  
Tema 53. Intervenció psicopedagògica en alumnes talentosos i/o superdotats.
  
Tema 54. Principis bàsics en la modificació de conductes: etapes en el procés de la modificació.
  
Tema 55. Desenvolupament curricular de la LOGSE en funció del desenvolupament evolutiu.
  
Tema 56. Mètodes de la modificació de conductes.
  
Tema 57. Hiperactivitat etiològica. Característiques i avaluació. Aproximacions actuals en el tractament.
  
Tema 58. Comunicació social. Comunicació de masses. Publicitat, propaganda. Els rumors.
  
Tema 59. Alteracions comportamentals i conductes asocials en la infantesa i adolescència. Programes de prevenció, intervenció i tractament davant problemes de desenvolupament de la personalitat en l'Educació Infantil.
  
Tema 60. Alteracions comportamentals i conductes asocials en la infantesa i adolescència. Programes de prevenció, intervenció i tractament davant problemes de desenvolupament de la personalitat en l'Educació Primària.
  
Tema 61. Dèficits sensorials: tipus i avaluació, sistemes de comunicació en alumnes cecs. Intervenció educativa i adaptacions curriculars amb alumnes cecs.
  
Tema 62. Dèficits sensorials: tipus i avaluació, sistemes de comunicació en alumnes sords. Intervenció educativa i adaptacions curriculars amb alumnes sords.